***Anexa 2***

**INFORMAȚII SUPLIMENTARE RELEVANTE PRIVIND BIODIVERSITATEA**

***Analiza situației curente privind procesul de aprobare a planurilor de management pentru siturile NATURA 2000***

1. Procesul de aprobare a planurilor de management pentru siturile Natura 2000 este foarte lung și dificil, în principal din cauza lipsei de resurse implicate în evaluarea planurilor de management și a unui proces de aprobare inter-ministerial lung și dificil.
2. După evaluarea procesului de aprobare pentru cele 66 planuri de management înaintate MMAP, s-a ajuns la concluzia că durata procesului de aprobare este excesivă, fiind, în unele cazuri izolate, de aproape 3 ani, și, în medie, un an.
3. Din această perioadă, evaluarea planurilor de gestionare a avut, în medie, 6 luni (de la 1 lună la peste 1 an), în timp ce raspunsuri / comentarii de la custozi / administratori cu privire la planurile de management și aprobarea inter-ministerială (11 ministerelor implicate) a avut, în medie, 3 luni fiecare.
4. În cadrul aceastei perioade, evaluarea planurilor de management a durat, în medie, 6 luni (de la 1 lună la peste 1 an), în timp ce răspunsurile / revizuirile de către custozi / administratori cu privire la planurile de management și aprobarea inter-ministerială (11 ministere implicate) a durat, în medie, 3 luni fiecare.
5. După evaluarea calitativă a informațiilor, principala cauză a întârzierilor în aprobarea planurilor de management a fost identificată ca fiind capacitatea administrativă redusă de la nivelul MMAP pentru evaluarea proiectelor planurilor de management.
6. În ceea ce privește personalul implicat, în ultimii trei ani, numărul de persoane implicate în procesul de evaluare / aprobare a planurilor de management nu a depășit 5 persoane, ceea ce reprezintă o medie de mai mult de 10 de planuri de management / persoană.
7. Analiza a arătat că, în medie, au fost necesare un maxim de 10 zile pentru evaluarea unui plan de management, restul perioadei de evaluare fiind prelungită artificial (alte sarcini care nu sunt legate de procesul de aprobare, comunicarea greoaie cu alte departamente sau administratori / custozi, proceduri inadecvate de follow-up).

**Măsuri de implementat / în curs de implementare**

Având în vedere situația existentă, dar, de asemenea, faptul că, în cursul anului 2015 şi ulterior, numărul de planuri de management în faza de aprobare va crește considerabil (prin intermediul proiectelor finanțate din Programul Operațional Sectorial 2007-2013, 272 de planuri de management care acoperă 452 arii naturale protejate), un set de măsuri care vizează îmbunătățirea capacității administrative a MMAP pentru aprobarea și punerea în aplicare a planurilor de management este în curs de implementare, aprobat prin Memorandum de Guvern, după cum urmează:

* **Reorganizarea instituțională a Direcției pentru Dezvoltare Durabilă și Protecția Naturii** din cadrul Ministerului Mediului și Schimbărilor Climatice, prin crearea unui department specializat dedicate evaluării, aprobării și monitorizării implementării planurilor de management, în iulie 2014. Înființarea acestui departament are ca scop reducerea perioadelor de evaluare a planurilor, prelungite artificial, așa cum a fost prezentat mai sus.
* **Asigurarea unui personal adecvat și pregătit profesional** pentru noul departament. Acest department va soluționa problema insuficienței personalului responsabil de aprobarea a 5 planuri de management simultant. Va crea, totodată, precondițiile pentru o monitorizare eficientă a procesului de aprobare interministerială și pentru o comunicare aecvată cu administratorii/custozii ariilor protejate. Luând în considerare constrângerile existente în România privind angajarea de personal nou în sectorul public, sunt în analiză modalităţile de creştere a numărului cu 10 posturi la nivelul serviciului nou înfiinţat pentru a asigura operaţionalizarea sa.
* Un grup de experți din cadrul agențiilor de protecţie a mediului, Garda Națională de Mediu și Departamentul de Biodiversitate din cadrul MMAP a fost înființat în vederea analizării planurilor de management transmise MMAP spre aprobare.
* **Aprobarea în cel mai surt timp a planurilor de management** aflate în analiza MMAP și care îndeplinesc condiţiile de calitate necesare adoptării. Din cele 56 de planuri care trebuia aprobate până la finalul anului 2014, 2 au fost aprobate şi trei respinse, rămânând 51 de planuri de aprobat, din care doar 34 planuri au calitatea necesară aprobării.

Pentru a asigura aprobarea acestor planuri conform termenului asumat, au fost create grupuri de lucru interinstituţionale formate din reprezentanţii ministerelor implicate în avizarea actelor normative de aprobare a planurilor de management, situaţia curentă fiind următoarea:

* Din cele 51 planuri aprobate aflate, toate planurile au fost analizate la nivelul direcţiei de specialitate din cadrul MMAP, situația fiind următoarea:
  1. **34 de planuri au fost transmise în avizare interministerială:**
* 3 planuri de management au fost aprobate;
* 3 au parcurs toate etapele, fiind în fază finală de aprobare;
* 18 planuri au fost returnate la elaboratori pentru includerea observațiilor din procesul de avizare interministerială;
* 10 planuri sunt în diverse etape de avizare interministerială sau consultare publică;
  1. **17 de planuri au fost transmise elaboratorului spre revizuire**;
* Altele 38 de planuri de management (în plus față de cele 56 depuse în 2014) se afă în diverse etape de analiză la nivelul MMAP, avizare interministerială, consultare publică sau revizuire de către elaboratori.
* **Din cele 272 planuri de management ce vor fi definitivate în cadrul POS Mediu, acestea vor fi aprobate treptat, în funcţie de ritmul de depunere, în prima jumătate a anului 2016, având în vedere termenul final de depunere a acestora până în decembrie 2015,** în cazul în care proiectele prin care sunt elaborate aceste planuri vor fi finalizate cu succes.
* **Simplificarea procedurilor de aprobare a planurilor de management pentru ariile naturale protejate** prin modificarea OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011 cu modificările ulterioare, cu următoarele prevederi:
  + Prin Legea nr. 73/15.04.2015, a fost simplificată procedura de aprobarea a pmnurilor de management, urmând ca toate să fie aprobate prin Ordinul al ministrului mediului, cu avizul principalelor ministere (Ministerul Dezvoltării regionale şi Administraţiei Publice, Ministerul Agriculturii şi Pădurilor, Ministerul Culturii).

Această măsură vine în continuarea măsurii de simplificare promovate în august 2014 prin reducerea numărului instituţiilor avizatoare (prin OG nr. 20/2014 de modificare a OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice).

* **Promovarea unor măsuri permanente de întărirea capacităţii administrative a MMAP** (cu finanţare din POCA) de a implementa politica de management a reţelei Natura 2000, şi de a analiza şi evalua, în vederea aprobării, planurile de management ce vor fi elaborate în perioada de finanțare 2014 – 2020 (proiect ce va fi propus spre finanțare prin POCA, înacord cu Strategia Strategia pentru Consolidarea Administrației publice 2014 - 2020, în cadrul apelului dedicat îndeplinirii unor condiţionalităţi aplicabile programelor operaţionale, deschis în perioada mai-iulie 2015, dar şi în cadrul apelurilor viitoare).
* **Îmbunătățirea administrării ariilor naturale protejate** **prin înființarea Agenției Naționale pentru Arii Naturale Protejate** ca organ de specialitate al administrației publice centrale cu competențe în implementarea la nivel național a politicilor, strategiilor și a legislației în domeniul biodiversității.

Astfel, rezultatele așteptate prin înființarea acestei structuri sunt: crearea unui sistem echilibrat și rațional de administrare a ariilor naturale protejate; reducerea perioadelor de evaluare și aprobare a planurilor de management; crearea unei rețele de monitorizare a implementării acestora; asigurarea monitorizării stării de conservare a habitatelor și speciilor desemnate conform celor doua directive europene, Directiva Habitate și Directiva Păsări.

Prin crearea ANAP se va asigura un management unitar şi integrat al Reţelei Natura 2000 şi a ariilor naturale protejate, prin asigurarea managementului tuturor ariilor identificate (eliminându-se astfel administrarea aleatoare în funcţie de disponibilitatea unor entităţi dispuse să asigure managementul unei arii protejate) şi prin eliminarea sincopelor şi deficienţelor de management rezultate din neimplementarea angajamentelor asumate prin contractele de administrare/convenţiilor de custodie sau din inexistenţa unui administrator/custode.

* **Principalele funcţii ale ANAP identificate prin proiectul de act normativ constau în:**
  + - * 1. administrarea unitară şi eficientă a ariilor naturale protejate la nivel naţional şi a celorlalte bunuri ale patrimoniului natural din reţeaua naţională de arii naturale protejate;
        2. implementarea integrată a politicii guvernamentale în domeniile conservării diversităţii biologice, conservării habitatelor şi speciilor de floră şi faună sălbatică şi legislaţiei de mediu în domeniul ariilor naturale protejate;
        3. asigurarea suportului tehnic pentru fundamentarea actelor cu caracter normativ, a strategiilor şi politicilor privind ariile naturale protejate şi conservarea diversităţii biologice, în concordanţă cu prevederile tratatelor internaţionale la care România este parte;

În realizarea funcţiilor sale, ANAP are următoarele atribuţii principale:

* asigură administrarea ariilor naturale protejate din reţeaua naţională a ariilor naturale protejate şi controlul activităţilor desfăşurate în interiorul acestora, prin administraţii aflate în subordinea sau coordonarea sa metodologică;
* stabileşte conţinutul-cadru al planurilor de management şi al regulamentelor ariilor naturale protejate şi elaborează planurile de management şi regulamentele ariilor naturale protejate aflate în administrarea sa;
* propune autorității publice centrale pentru protecția mediului aprobarea planurilor de management şi regulamentele ariilor naturale protejate;
* propune şi/sau elaborează documentaţiile în vederea instituirii regimului de arie naturală protejată pentru noi zone, elaborate conform prevederilor legale în domeniul ariilor naturale protejate;
* înştiinţează deţinătorii şi administratorii de terenuri cu privire la propunerile de declarare de noi arii naturale protejate şi organizează consultări cu toţi factorii interesaţi;
* dezvoltă şi actualizează bazele de date privind Reţeaua Naţională de Arii Naturale Protejate, delimitează pe hărţile topografice limitele ariilor naturale protejate din cadrul reţelei naţionale, actualizează lista naţională a ariilor naturale protejate;
* iniţiază, realizează şi sprijină instruirea şi pregătirea personalului aparţinând administraţiilor ariilor naturale protejate în domeniul specific de activitate, pe baza programului annual, aprobat de autoritatea publică centrală pentru protecţia mediului;
* participă în cadrul procedurilor de reglementare derulate de autoritatea competentă pentru protecția mediului la aprobarea studiilor şi analizelor de impact de mediu pentru principalele lucrări de amenajare a teritoriului, de investiţii şi de exploatare a unor categorii de resurse naturale, sub aspectul conservării habitatelor naturale şi a speciilor de floră şi faună sălbatică din ariile naturale protejate;
* **Întărirea capacităţii administrative a custozilor şi administratorilor** / **ANAP (după caz)** printr-o serie de proiecte prin care se va asigura trainingul personalului și dotarea corespunzătoare cu instrumente de analiză, evaluare şi monitorizare a planurilor de management din ariile gestionate (proiecte ce pot fi propuse spre finanţare prin POCA, **în acord cu Strategia pentru Consolidarea Administrației publice 2014 - 2020)**. ANAP va fi susţinut prin proiecte POCA în procesul de elaborare şi imeplementare a competenţelor. Proiectele de întărire a capacităţii structurilor de management ale siturilor Natura 2000 / ANAP se vor baza pe analiză detaliată a nevoilor ce va fi realizată de către MMAP şi MFE până la finalul anului 2015. Aceste măsuri vor fi promovate atât în cadrul proiectelor de individuale, prin implementarea componentelor de creştere a capacităţii administrative identificate în cadrul planurilor de management, cât şi prin măsuri de orizontale, promovate fie de către MMAP, ca activitate legată de implementarea politicii în domeniu, cât şi de către MFE, prin măsuri dedicate potenţialilor beneficiari.

**Rezultate așteptat**

Principalul obiectiv rezultat din implementarea măsurilor menționate mai sus este acela de a crește capacitatea de evaluare / aprobare a planurilor de management de la nivelul MMAP.

Pe termen scurt, principalul rezultat al acestor activități este de a asigura aprobarea, în cel mai scurt timp a celor 28 de planuri de management aflate în revizuire finală de către elaborator/ aviz interministerial (din cele 34 de planuri suficient de mature pentru a fi aprobate, 3 fiind deja aprobate și 3 fiind în etapă finală de aprobare) în măsura în care elaboratorii preiau observațiile formulate de instituțile avizatoare și îndeplinesc condiţiile de calitate adecvate, şi a celorlalte planuri până la sfârşitul anului 2015, şi cel târziu până în iunie 2016, în funcţie de ritmul de depunere spre analiză la nivelul MMAP, de calitatea acestora și de reacția de preluarea a observațiilor de către elaboratori.

Pe termen lung, prin punerea în aplicare a măsurilor descrise, MMAP urmărește asigurarea unui proces de aprobare simplificat care ar trebui să dureze, în condiții normale, nu mai mult de 3 luni de la data depunerii acesteia la MMAP, fără a lua în considerare perioada necesară de revizuire a documentației de către administratori / custozi, precum şi asigurarea unui management sustenabil al reţelei Natura 2000 şi creşterea capacităţii administrative pentru implementarea politicii în domeniul biodiversităţii.

Se așteaptă ca înființarea ANAP să elimine din sincopele ce apar în relația dintre MMAP în calitate de avizator și ANAP ca elaborator și gestionar al ariilor naturale protejate din perspectva preluării observațiilor formulate în procesul de avizare.

**FINANȚAREA PRIORITĂȚILOR DE CONSERVARE PENTRU REȚEAUA NATURA 2000 PENTRU 2014-2020 ÎN CORELARE CU CADRUL DE ACȚIUNI PRIORITARE PENTRU NATURA 2000**

| **Nr. Crt.** | **Obiectiv Strategic PAF** | **Program finanțare** | **Tip măsură** |
| --- | --- | --- | --- |
| 1. | Definitivarea institurii reţelei Natura 2000 şi asigurarea unui bun management | POIM, programe de cooperare teritorială, alte surse | Elaborarea planurilor de de management pentru siturile Natura 2000 |
| POIM, POPAM, alte surse | Implementarea măsurilor incluse în planurile de management |
| PNDR, POCU, alte surse | Stimularea activităților tradiționale, importante pentru conservarea speciilor, se poate face fie în contextul finanțării practicilor agricole, fie prin formarea profesională a persoanelor din anumite zone unde există specific tradițional |
| POIM, POAT, POCA | Monitorizarea implementării planurilor de management, ca măsură de întărire a capacității autorității publice de a-și implemeta politica publică sau ca măsură de AT necesară la nivelul POIM pentru monitorizarea implementării proiectelor |
| 2. | Asigurarea unei finanțări adecvate a siturilor Natura 2000 | POIM | Finanțarea implementării planurilor de management și aisgurarea unui management eficient al siturilor Natura 2000 |
|  |  | PNDR | Asigurarea de plăți compensatorii, prin modificarea PNDR, atunci când vor exista suficiente planuri de management aprobate |
| 3. | Creşterea conştientizării şi implicării factorilor interesaţi (stakeholders) şi îmbunătăţirea aplicării cadrului legislativ | POCA | Acțiuni de conștientizare și implicare a principalilor actori interesați în protecția siturilor Natua 2000 vor fi finanțabile prin POCA, ca măsură de creștere a capacității administrative de implementare a politicii în domeniu |
| POIM | Intervenții limitate, vizând managementul punctual al unor arii protejate finanțate va fi sprijinite prin POIM |
| LIFE | Proiecte de cooperare care să asigure un schimb de experințe eficient cu partenerii instituționali și din societatea civilă din alte state membre |
| 4. | Îmbunătăţirea şi eficientizarea monitorizării şi raportării | POIM, LIFE, alte surse | Acţiuni de completare a nivelului de cunoaştere a biodiversităţii şi ecosistemelor vor fi finanțate prin POIM, în vederea îmbunătățirii metodologiei de monitorizare a stării de consevare în vederea raportării;  Continuarea actvității de monitorizare a stării de conservare a speciilor și habitatelor de interes comunitar pe întreaga prioada de raportare |
| 5. | Îmbunătăţirea cunoştinţelor despre ecosisteme şi serviciile lor în UE | POIM, POAT | În vederea asigurării unui sistem viabil de monitorizare a indicatorilor de realizare și a contribuției POIM la creșterea suprafețelor ecosistemelor degradate refăcute, prin POAT se va asigura finanțarea unui sistem de monitorizare pentru ecosistemele degradate |
| SEE, LIFE, alte programe | Pregătirea de studii privind contribuția ecosistemelor naturale din zonele protejate şi a rapoartelor privind sprijinirea politicilor publice în special în ceea ce priveşte principalele sectoare economice din România;  Dezvoltarea metodologiei de stabilire a coridoarelor ecologice, inclusiv criteriile de desemnare a coridoarelor ecologice, identificarea zonelor critice unde sunt necesare coridoare ecologice şi formarea de specialiști pentru o mai bună gestionare şi monitorizare a coridoarelor ecologice |
| 6. | Stabilirea de priorităţi pentru refacerea ecosistemelor şi promovarea utilizării infrastructurii verzi | POIM, SEE, PNDR | Prin POIM vor fi finanțate măsuri atât de menţinere şi refacere a ecosistemelor degradate şi a serviciilor furnizate (împăduriri, coridoare ecologice etc.), situate în afara ariilor naturale protejate, cât și reconstrucţia ecologică a ecosistemelor de pe suprafaţa ariilor naturale protejate, inclusiv a siturilor Natura 2000, în situațiile în care anumite ecosisteme nu asigură un statut de conservare favorabil al speciilor și habitatelor  Implementarea orizontală a infrastructurii verzi, în contextul implementării la nivelul programelor finanțate prin FESI a principiului orizontal de dezvoltare durabilă, prin includerea conceptelor vizând infrastructura verde și utilizarea serviciilor ecosistemelor în documentațiile standardizate de lucrări, precum și în promovarea anumitor tipuri de proiecte bazate pe infrastructura verde în detrimentul infrastructurii clasice (e.g. măsurile pentru prevenirea inundațiilor) |
| 7. | Asigurarea că nu sunt pierderi nete ale biodiversităţii şi serviciilor ecosistemelor | POIM, alte programe cu finanțare FESI | Monitorizarea stării de conservare a speciilor și habitatelor atât în interiorul, cât și în afara rețelei Natura 2000  Măsuri de menținere și refacere a ecosistemelor și a serviciilor furnizate de acestea |
| 8 | Îmbunătăţirea plăţilor directe pentru conservarea biodiversităţii pentru terenurile agricole din siturile Natura 2000 | PNDR | Măsurile dedicate managementului ariilor protejate din POIM vor fi completate prin măsurile de agro-mediu ce promovează agricultura extensivă adaptată nevoilor de conservare prevăzute prin PNDR; Plăţile compensatorii din FEADR pentru proprietarii de terenuri aflate în siturile Natura 2000 vor fi introduse prin modificarea PNDR când vor exista suficiente planuri de management aprobate care să justifice introducerea acestei măsuri |
| 9 | Conservarea diversităţii genetice agricole a Europei | POIM, alte programe | Măsurile de conservare a diversității genetice ce vor fi introduse în prevederile planurilor de management ce vor fi elaborate prin POIM și alte programe |
| 10 | Încurajarea silvicultorilor de a proteja biodiversitatea şi integrarea măsurilor în amenajamentele silvice | POIM, PNDR | Măsurile de conservare pentru habitatele forestiere, precum si ptr alte tpuri de habitate conexe sau specii, din planurile de management ale ariilor protejate vor fi incluse in continutul amenajamentelor silvice  Plăţile compensatorii din FEADR pentru proprietarii de terenuri aflate în siturile Natura 2000 vor fi introduse prin modificarea PNDR când vor exista suficiente planuri de management aprobate care să justifice introducerea acestei măsuri. |
| 11 | Îmbunătăţirea gestionării stocurilor de peşte exploatate şi eliminarea efectelor negative asupra stocurilor de peşte, speciilor, habitatelor şi ecosistemelor | POPAM, POIM, alte programe | POPAM și POIM vor contribui în mod complementar la protecția biodiversității legate de habitatele acvatice. POIM va acționa într-un mod complementar cu intervențiile prevăzute în cadrul FEPAM, asigurând măsuri de protecție și conservare a speciilor pe cale de dispariție sau care necesită îmbunătățirea stării de conservare și care se găsesc în apele marine și cursurile de râu în care nu se desfășoară activități de pescuit sau acvacultură. Aceste activități sunt comune în Dunăre, Delta Dunării, Prut, Marea Neagră și unele lacuri. |
| 12 | Combaterea speciilor invazive | POIM, alte programe | Întrucât la nivel național se cunosc puține elemente privind speciile invazive și presiunea exercitată de acestea, prin POIM se vor finanța studii de îmbunătățire a gradului de cunoaștere la nivel național privind speciile invazive.  De asemenea, studiile realizate la nivelul ariilor protejate pot identifica specii invazive, măsuri de combatere sau de integrare a acestor specii urmând a fi propuse prin planurile de management. |
| 13 | Cooperarea pentru dezvoltare fără efecte negative asupra biodiversităţii | LIFE, programe pentru cooperare teritorială europeană | Măsurile de cooperare în vederea creșterii gradului de cunoaștere și a identificării și implementării unor proiecte de interes comun vor fi promovate, cu precădere, prin LIFE și prin programe de cooperare teritorială europeană |